《次和友人岁暮旅怀十首 其五》
明代·卢龙云

风流江左地，千古尚依然。世远齐梁后，诗称鲍谢前。

微名甘负俗，健翼愧垂天。触物同怀土，登楼有仲宣。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。